title: Rozhodnutie Európskej centrálnej banky z 18. decembra 2003 o opatreniach potrebných na príspevok na rezervné fondy a rezervy Európskej centrálnej banky a na úpravu pohľadávok národných centrálnych bánk zodpovedajúcich prevedeným devízovým rezervám (ECB/2003/21)

text:
Dôležité právne oznámenie

|

32003D0021(01)

Úradný vestník L 009 , 15/01/2004 S. 0036 - 0038

		Rozhodnutie Európskej centrálnej bankyz 18. decembra 2003o opatreniach potrebných na príspevok na rezervné fondy a rezervy Európskej centrálnej banky a na úpravu pohľadávok národných centrálnych bánk zodpovedajúcich prevedeným devízovým rezervám(ECB/2003/21)(2004/47/ES)RADA GUVERNÉROV EURÓPSKEJ CENTRÁLNEJ BANKY,so zreteľom na Štatút Európskeho systému centrálnych bánk a Európskej centrálnej banky, a najmä na jeho článok 30,keďže:(1) Úprava kľúča na upisovanie základného imania Európskej centrálnej banky (ďalej len "kľúč základného imania") má za následok úpravy vážených podielov pridelených národným centrálnym bankám členských štátov, ktoré prijali euro (ďalej len "zúčastnené NCB"), v kľúči základného imania ECB (ďalej len "vážené podiely v kľúči základného imania"), ako sa ustanovuje v rozhodnutí ECB/2003/17 z 18. decembra 2003 o percentuálnych podieloch národných centrálnych bánk v kľúči na upisovanie základného imania Európskej centrálnej banky [1]. Úprava vážených podielov v kľúči základného imania a z nej vyplývajúce zmeny v podieloch zúčastnených NCB na upísanom základnom imaní ECB vyžadujú úpravu pohľadávok, ktoré ECB pripísala v prospech zúčastnených NCB podľa článku 30.3 štatútu a ktoré zodpovedajú príspevkom zúčastnených NCB na devízové rezervy ECB (ďalej len "pohľadávky").(2) Ttie zúčastnené NCB, ktorých percentuálny podiel v upravenom kľúči základného imania sa v dôsledku úpravy zvyšuje, by mali uskutočniť vyrovnávací prevod na ECB, zatiaľ čo ECB by mala uskutočniť vyrovnávací prevod na tie zúčastnené NCB, ktorých percentuálny podiel v upravenom kľúči základného imania sa znižuje.(3) V súlade so všeobecnými zásadami nestrannosti, rovnakého zaobchádzania a ochrany oprávnených očakávaní, na ktorých sa zakladá štatút, by tie zúčastnené NCB, ktorých pomerný podiel na akumulovanej hodnote vlastného imania ECB sa v dôsledku uvedených úprav zvyšuje, mali tiež uskutočniť vyrovnávacie prevody na tie zúčastnené NCB, ktorých pomerný podiel sa znižuje.(4) Na účely vypočítania úpravy hodnoty podielu každej zúčastnenej NCB na akumulovanej hodnote vlastného imania ECB by sa príslušné vážené podiely každej zúčastnenej NCB v kľúči základného imania do 31. decembra 2003 a od 1. januára 2004 mali vyjadrovať ako percentuálny podiel na celkovom základnom imaní ECB upísanom všetkými zúčastnenými NCB,PRIJALA TOTO ROZHODNUTIE:Článok 1PojmyNa účely tohto rozhodnutia sa:a) "akumulovanou hodnotou vlastného imania" rozumie celkový súčet rezervných fondov ECB, účtov precenenia a rezerv zodpovedajúcich rezervným fondom, ktoré sú stanovené v ročnej účtovnej závierke ECB a schválené Radou guvernérov na finančný rok 2003. Rezervné fondy ECB a tie rezervy ECB, ktoré zodpovedajú rezervným fondom, zahŕňajú, bez obmedzenia všeobecnej platnosti "akumulovanej hodnoty vlastného imania", všeobecný rezervný fond a rezervy zodpovedajúce rezervným fondom na ocenenie strát pri rešpektovaní devízových výmenných kurzov a trhových cien;b) "dňom prevodu" rozumie druhý pracovný deň nasledujúci po schválení ročnej účtovnej závierky Radou guvernérov na finančný rok 2003.Článok 2Príspevok na rezervné fondy a rezervy ECB1. Tento článok sa uplatňuje iba v prípade, ak akumulovaná hodnota vlastného imania je väčšia ako nula.2. Ak sa podiel zúčastnenej NCB na akumulovanej hodnote vlastného imania v dôsledku zvýšenia jej váženého podielu v kľúči základného imania od 1. januára 2004 zvyšuje, takáto NCB prevedie na ECB v deň prevodu sumu určenú podľa odseku 4.3. Ak sa podiel zúčastnenej NCB na akumulovanej hodnote vlastného imania v dôsledku zníženia jej váženého podielu v kľúči základného imania od 1. januára 2004 znižuje, takáto NCB prijme od ECB v deň prevodu sumu určenú podľa odseku 4.4. ECB vo vhodnom čase vypočíta a potvrdí každej zúčastnenej NCB buď sumu, ktorú má NCB previesť na ECB v prípade, že sa uplatňuje odsek 2, alebo sumu, ktorú má NCB prijať od ECB v prípade, že sa uplatňuje odsek 3. S výnimkou zaokrúhľovania sa každá suma, ktorá sa prevedie alebo prijme, vypočítava vynásobením akumulovanej hodnoty vlastného imania absolútnym rozdielom medzi váženým podielom každej zúčastnenej NCB v kľúči základného imania k 31. decembru 2003 a jej váženým podielom v kľúči základného imania od 1. januára 2004, pričom sa výsledok vydelí 100.5. Sumy uvedené v odseku 4 sú splatné v eurách 1. januára 2004, pričom sa efektívne prevedú v deň prevodu.6. V deň prevodu zúčastnené NCB alebo ECB, ktoré majú previesť sumy podľa odseku 2 alebo odseku 3, prevedú každá oddelene úroky, ktoré vznikli v období od 1. januára 2004 do dňa prevodu, z jednotlivých súm, ktoré majú takéto zúčastnené NCB alebo ECB splatiť. Prevádzajúci a príjemcovia týchto úrokov sú tí istí ako prevádzajúci a príjemcovia súm, z ktorých tieto úroky vznikli.Článok 3Úprava pohľadávok, ktoré zodpovedajú prevedeným devízovým rezervám1. Pohľadávky zúčastnených NCB sa upravia 1. januára 2004 v súlade s ich upravenými váženými podielmi v kľúči základného imania. Hodnota pohľadávok zúčastnených NCB od 1. januára 2004 sa ustanovuje v treťom stĺpci tabuľky v prílohe k tomuto rozhodnutiu.2. Na základe tohto ustanovenia a bez potreby ďalších formalít alebo úkonov sa predpokladá, že každá zúčastnená NCB 1. januára 2004 previedla alebo prijala absolútnu hodnotu pohľadávky (v eurách) stanovenú pri jej názve vo štvrtom stĺpci tabuľky v prílohe k tomuto rozhodnutiu, pričom "-" znamená pohľadávku, ktorú NCB prevedie na ECB, a "+" znamená pohľadávku, ktorú ECB prevedie na NCB.3. Každá zúčastnená NCB 2. januára 2004 buď prevedie, alebo prijme absolútnu hodnotu sumy (v eurách) stanovenej pri jej názve vo štvrtom stĺpci tabuľky v prílohe k tomuto rozhodnutiu, pričom "+" znamená sumu, ktorú NCB prevedie na ECB, a "-" znamená sumu, ktorú ECB prevedie na NCB.4. ECB a zúčastnené národné banky, ktoré majú povinnosť previesť sumy na základe odseku 3, prevedú 2. januára 2004 každá oddelene úroky, ktoré vznikli v období od 1. januára 2004 do 2. januára 2004 z jednotlivých súm, ktoré majú ECB a takéto národné centrálne banky splatiť. Prevádzajúci a príjemcovia týchto úrokov sú tí istí ako prevádzajúci a príjemcovia súm, z ktorých tieto úroky vznikli.Článok 4Všeobecné ustanovenia1. Úroky, ktoré vzniknú na základe článku 2 ods. 6 a článku 3 ods. 4, sa vypočítavajú denne pomocou aktuálnej 360-dňovej metódy výpočtu, so sadzbou rovnajúcou sa hraničnej úrokovej sadzbe použitej Európskym systémom centrálnych bánk pri poslednej hlavnej refinančnej operácii.2. Každý prevod podľa článku 2 ods. 2, 3 a 6 a článku 3 ods. 3 a 4 sa uskutočňuje oddelene prostredníctvom transeurópskeho automatizovaného expresného systému hrubého zúčtovania platieb v reálnom čase (TARGET).3. ECB a zúčastnené národné centrálne banky, ktoré sú povinné uskutočniť akýkoľvek z prevodov uvedených v článku 2, dajú vo vhodnom čase pokyny potrebné na uskutočnenie takýchto prevodov riadne a v stanovenom čase.Článok 5Záverečné ustanovenia1. Toto rozhodnutie nadobúda účinnosť 19. decembra 2003.2. Toto rozhodnutie sa uverejní v Úradnom vestníku Európskej únie.Vo Frankfurte nad Mohanom 18. decembra 2003Za Radu guvernérov ECBJean-Claude Trichet[1] Ú. v. EÚ L 9, 15.1.2004, s. 27.--------------------------------------------------PRÍLOHAPOHĽADÁVKY, KTORÉ ZODPOVEDAJÚ DEVÍZOVÝM REZERVÁM PREVEDENÝM NA ECB(v eurách) |Zúčastnená NCB | Pohľadávka zodpovedajúca devízovým rezervám prevedeným na ECB k 31. decembru 2003 | Pohľadávka zodpovedajúca devízovým rezervám prevedeným na ECB od 1. januára 2004 | Výška prevodu |Nationale Bank van België/Banque Nationale de Belgique | 1432900000 | 1414850000 | − 18050000 |Deutsche Bundesbank | 12246750000 | 11702000000 | − 544750000 |Bank of Greece | 1028200000 | 1080700000 | + 52500000 |Banco de España | 4446750000 | 4390050000 | − 56700000 |Banque de France | 8416850000 | 8258750000 | − 158100000 |Central Bank and Financial Services Authority of Ireland | 424800000 | 512700000 | + 87900000 |Banca d'Italia | 7447500000 | 7286300000 | − 161200000 |Banque centrale du Luxembourg | 74600000 | 85400000 | + 10800000 |De Nederlandsche Bank | 2139000000 | 2216150000 | + 77150000 |Österreichische Nationalbank | 1179700000 | 1150950000 | − 28750000 |Banco de Portugal | 961600000 | 1006450000 | + 44850000 |Suomen Pankki | 698500000 | 714900000 | + 16400000 |Spolu: | 40497150000 | 39819200000 | − 677950000 |--------------------------------------------------


title: Rozhodnutie Komisie z 27. júna 2001 o zriadení Európskeho poradného výboru pre výskum (zverejnené pod dokumentom číslo C(2001) 1656)

text:
Dôležité právne oznámenie

|

32001D0531

Úradný vestník L 192 , 14/07/2001 S. 0021 - 0023

		Rozhodnutie Komisiez 27. júna 2001o zriadení Európskeho poradného výboru pre výskum(zverejnené pod dokumentom číslo C(2001) 1656)(2001/531/ES, Euratom)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva,so zreteľom na Zmluvu o založení Európskeho spoločenstva pre atómovú energiu,keďže:(1) Komisia potrebuje nezávislý orgán na vyššej úrovni s cieľom zefektívnenia európskej politiky pre výskum a rozvoj.(2) Poradný orgán by mal pozostávať z vysoko renomovaných osôb z vedeckej oblasti, priemyslu a odvetvia služieb, aby mohol analyzovať všeobecné otázky politiky výskumu.(3) Závery predsedníctva Európskej rady z Lisabonu (marec 2000) skonštatovali, že únia musí smerovať k dosiahnutiu cieľov stanovených v komuniké Komisie s názvom "Smerovanie k európskemu výskumnému priestoru".(4) 16. novembra 2000 Rada znovu zopakovala dôležitosť vytvorenia takéhoto nezávislého poradného orgánu Komisiou.(5) Vedecké poznatky a odporúčania sú pre stanovovanie a plnenie politík Európskej únie čoraz dôležitejšie.(6) Komisia rozsiahlym spôsobom konzultovala optimálnu formu takéhoto orgánu s akademickou obcou ako aj zainteresovanými priemyselnými odvetviami.(7) Systém konzultácií je vhodné prispôsobiť požiadavkám politiky v oblasti vedy a techniky, obzvlášť rozvoju európskeho výskumného priestoru, pri súčasnom dodržiavaní právomocí osobitných poradných orgánov spoločenstva, zvlášť tých, ktoré sú zodpovedné za hodnotenie rizika.(8) Komisia podporuje primerané zastúpenie žien v poradných výboroch a má za cieľ dosiahnuť 40 % zastúpenie žien vo výskumnej a vývojovej činnosti,PRIJALA TOTO ROZHODNUTIE:Článok 1Komisia zriaďuje poradný výbor, ďalej len "Európsky poradný výbor pre výskum" ("výbor"). Výbor je poradným orgánom pre politiku výskumu a technologického rozvoja.Článok 21. Úlohou výboru je radiť Komisii pri tvorbe a uplatňovaní politiky spoločenstva v oblasti výskumu a technologického rozvoja. V tomto rámci sa výbor osobitne venuje vytvoreniu európskeho výskumného priestoru a využitiu rôznych nástrojov politiky ako napr. rámcových programov spoločenstva pre výskum a technický pokrok.2. Na dosiahnutie úloh stanovených v ods. 1 podáva výbor z vlastného podnetu alebo na žiadosť Komisie stanoviská a poskytuje odporúčania o rôznych otázkach politiky spoločenstva v oblasti výskumu alebo pokroku vo vede a technike v Európe a na celom svete.3. Komisia zabezpečí pre výbor informácie potrebné pre jeho činnosť. V tejto súvislosti bude výbor pravidelne informovať o vývoji politiky spoločenstva v oblasti výskumu.4. Na formálnu žiadosť výboru mu služby Komisie poskytnú písomné pripomienky k jeho stanovisku alebo odporúčaniu. Služby Komisie tiež zabezpečujú pravidelné informácie o možných následných opatreniach.5. Ak Komisia požiada výbor o zaujatie stanoviska, môže mu zároveň určiť lehotu na jeho predloženie.6. Výbor si zachováva jasne stanovené nezávislé postavenie a nezastupuje vedecké, priemyselné alebo iné organizácie, štáty alebo odvetvové záujmy. S týmito organizáciami by sa však mal radiť v prípadoch, keď je to žiaduce.7. Bez toho, aby boli dotknuté ustanovenia článku 8, sa odporúčania výboru zverejňujú takým spôsobom, aby boli známe orgánom Európskych spoločenstiev ako aj členským štátom.Článok 31. Výbor pozostáva zo 45 členov vymenovaných Komisiou na základe osobnej spôsobilosti. V záujme dosiahnutia správneho zastúpenia vedeckých/akademických, obchodných/priemyselných a ďalších zainteresovaných skupín, ako aj v záujme nezávislosti výboru, sú členovia vymenovaní takto:- 20 členov s akademickými znalosťami je menovaných na základe návrhu Európskej vedeckej nadácie (ESF),- 20 členov z prostredia obchodu a priemyslu je menovaných na základe návrhu Únie pre priemyselné a zamestnanecké konfederácie Európy (UNICE),- päť členov vymenuje Komisia.45 členov výboru je vymenovaných jediným rozhodnutím. Komisia zverejňuje zoznam členov výboru v Úradnom vestníku Európskych spoločenstiev.2. Konečné zloženie výboru by malo odrážať rozmanitosť v Európe. Na postup vymenovania členov sa vzťahujú nasledovné kritériá:- vynikajúce výsledky vo výskume a/alebo manažmente výskumu,- poradenské skúsenosti na európskej alebo medzinárodnej úrovni,- rovnováha medzi vedeckými a technickými disciplínami, vrátane osôb s osobitnými univerzitno-priemyselnými skúsenosťami,- geografická rovnováha, pri ktorej sa berie do úvahy rozšírenie EU, ako aj krajiny pridružené k rámcovým programom,- dostatočne vyvážené zastúpenie pohlaví.Článok 4Funkčné obdobie každého člena výboru je trojročné s možnosťou jedného predĺženia na ďalšie obdobie. Členovia výboru zostávajú vo svojej funkcií až do ustanovenia ich nasledovníka alebo predĺženia ich funkčného obdobia.Funkcia člena výboru sa vykonáva bezodplatne. Cestovné náklady a náklady na pobyt, ktoré vznikli v súvislosti so zasadnutiami výboru alebo jeho pracovných skupín, hradí Komisia v súlade s platnými správnymi pravidlami a nariadeniami. Komisia môže tiež uhradiť cestovné náklady a náklady na pobyt, ktoré vznikli v súvislosti s prípravou stanovísk alebo odporúčaní, ak ich náhradu vopred schváli. Uvedené sa vzťahuje aj na stretnutia členov výboru s externými odborníkmi mimo Bruselu.Článok 51. Výbor dvojtretinovou väčšinou hlasov prítomných členov zvolí svojho predsedu a dvoch podpredsedov. Výbor ďalej zvolí dvojtretinovou väčšinou hlasov prítomných členov ďalších päť svojich členov, ktorí budú spolu s predsedom a podpredsedami tvoriť úrad výboru. Zloženie úradu by malo spĺňať kritériá podľa článku 3 ods. 2.Úrad organizuje činnosť výboru.V záujme prípravy stanovísk a odporúčaní výboru je úrad oprávnený požiadať Komisiu o vykonanie štúdií alebo o konzultácie s externými organizáciami.2. Komisia poskytuje úradu výboru finančnú a administratívnu podporu, aby sa plne zabezpečila jeho nezávislosť.3. Úrad si môže na účely plnenia úloh výborom zriadiť pracovné skupiny pozostávajúce z členov výboru, a ak je to nevyhnutné, externých osôb. Výbor a pracovné skupiny môžu prizvať odborníkov, aby sa zúčastnili na ich práci. Títo odborníci sa zúčastňujú diskusie iba k bodu programu, ku ktorému boli prizvaní. Ich cestovné náklady a náklady na pobyt hradí Komisia.Výbor by mal organizovať školenia a konferencie. Komisia uhrádza náklady na tieto podujatia za predpokladu, že ich vopred schváli.4. Komisia poskytuje výboru vhodné nástroje pre komunikovanie a rozširovanie jeho aktivít a stanovísk.Článok 6Výbor sa stretáva priemerne trikrát ročne. Pravidelné miesto stretnutia výboru je sídlo Komisie.Zástupcovia Komisie sa zúčastňujú na zasadnutiach výboru a jeho pracovných skupín, ak ich o opak formálne nepožiada predseda výboru.Článok 7Výbor prijme svoj rokovací poriadok.Článok 8Bez toho, aby boli dotknuté ustanovenia článku 287 zmluvy o ES a článku 194 zmluvy o Euratome, členovia výboru podpíšu vyhlásenie o zachovávaní mlčanlivosti o všetkých skutočnostiach, o ktorých sa dozvedia v súvislosti s výkonom svojej funkcie vo výbore alebo jeho pracovných skupín v prípadoch, keď ich Komisia upozorní, že určité stanovisko alebo otázka sú dôverné.Členovia výboru by sa mali zdržať rokovania o téme, pri ktorej majú konflikt záujmov. Na tento účel podpíšu vyhlásenie, v ktorom potvrdia, že ak nastane konflikt záujmov pri niektorom z bodov programu, ktorý by mal za následok ohrozenie ich nezávislosti, oznámia to predsedovi.Článok 9Týmto sa ruší rozhodnutie Komisie č. 98/611/ES Euratom o založení Európskeho výskumného fóra.V Bruseli 27. júna 2001Za KomisiuPhilippe Busquinčlen Komisie--------------------------------------------------


title: Rozhodnutie Rady 2006/201/SZBP z  27. februára 2006  o predĺžení Dohody vo forme výmeny listov medzi Európskou úniou a vládou Indonézie o úlohách, postavení, výsadách a imunitách Pozorovateľskej misie Európskej únie v Acehu (Indonézia) (Acehská pozorovateľská misia – APM) a jej personálu

text:
               10.3.2006

               SK

               Úradný vestník Európskej únie

               L 71/53

         ROZHODNUTIE RADY 2006/201/SZBP
   z 27. februára 2006
   o predĺžení Dohody vo forme výmeny listov medzi Európskou úniou a vládou Indonézie o úlohách, postavení, výsadách a imunitách Pozorovateľskej misie Európskej únie v Acehu (Indonézia) (Acehská pozorovateľská misia – APM) a jej personálu
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 24,
   so zreteľom na odporúčanie predsedníctva,
   keďže:

               (1)

               Rada 9. septembra 2005 prijala jednotnú akciu 2005/643/SZBP o Pozorovateľskej misii Európskej únie v Acehu, Indonézii (Acehská pozorovateľská misia – APM) (1).

               (2)

               Článok 7 jednotnej akcie 2005/643/SZBP ustanovuje, že postavenie personálu Acehskej pozorovateľskej misie v Indonézii, ak je to vhodné vrátane výsad, imunít a ďalších záruk potrebných na plnenie a hladké fungovanie Acehskej pozorovateľskej misie, sa dohodne v súlade s postupom ustanoveným v článku 24 zmluvy.

               (3)

               Po rokovaniach s vládou Indonézie prijala Rada 3. októbra 2005 rozhodnutie 2005/765/SZBP o uzavretí Dohody vo forme výmeny listov medzi Európskou úniou a vládou Indonézie o úlohách, postavení, výsadách a imunitách Pozorovateľskej misie Európskej únie v Acehu (Indonézia) (Acehská pozorovateľská misia – APM) a jej personálu (2), ktorým sa povoľuje podpis dohody vo forme výmeny listov.

               (4)

               Ako sa uvádza v liste ministra zahraničných vecí vlády Indonézie zo 14. septembra 2005 a jeho prílohách o úlohách, postavení, výsadách a imunitách Acehskej pozorovateľskej misie (APM) a jej personálu a v odpovedi generálneho sekretára/vysokého splnomocnenca z 3. októbra 2005, môže sa táto dohoda vo forme výmeny listov po vzájomnej dohode predĺžiť na ďalšie obdobie najviac šiestich mesiacov (3).

               (5)

               Indonézska vláda 13. februára 2006 vyzvala Európsku úniu, aby predĺžila mandát Acehskej pozorovateľskej misie na obdobie troch mesiacov.

               (6)

               Rada 27. februára 2006 prijala jednotnú akciu 2006/202/SZBP, ktorou sa mení a dopĺňa a predlžuje jednotná akcia 2005/643/SZBP o pozorovateľskej misii Európskej únie v Acehu (Indonézia) (Acehská pozorovateľská misia – APM) (4), ktorou sa predlžuje APM na obdobie troch mesiacov.

               (7)

               Predĺženie dohody vo forme výmeny listov na obdobie troch mesiacov by sa malo schváliť v mene Európskej únie,

         ROZHODLA TAKTO:
   Článok 1
   Predĺženie Dohody vo forme výmeny listov medzi Európskou úniou a vládou Indonézie o úlohách, postavení, výsadách a imunitách Pozorovateľskej misie Európskej únie v Acehu (Indonézia) (Acehská pozorovateľská misia – APM) a jej personálu sa týmto schvaľuje v mene Európskej únie.
   Text výmeny listov, ktorou sa schvaľuje toto predĺženie, je pripojený k tomuto rozhodnutiu.
   Článok 2
   Týmto sa predseda Rady poveruje určiť osobu(-y) splnomocnenú(-é) podpísať dohodu vo forme výmeny listov s cieľom zaviazať Európsku úniu (5).
   Článok 3
   Toto rozhodnutie sa uverejní v Úradnom vestníku Európskej únie.
   Článok 4
   Toto rozhodnutie nadobúda účinnosť dňom jeho prijatia.

      V Bruseli 27. februára 2006

            Za Radu

            predsedníčka

         U. PLASSNIK

      (1)  Ú. v. EÚ L 234, 10.9.2005, s. 13.

      (2)  Ú. v. EÚ L 288, 29.10.2005, s. 59.

      (3)  Ú. v. EÚ L 288, 29.10.2005, s. 60.

      (4)  Pozri stranu 57 tohto úradného vestníka.

      (5)  Generálny sekretariát Rady uverejní dátum nadobudnutia platnosti dohody v Úradnom vestníku Európskej únie.
    ---documentbreak---

               10.3.2006

               SK

               Úradný vestník Európskej únie

               L 71/55

         VÝMENA LISTOV
   týkajúca sa predĺženia dohody vo forme výmeny listov medzi Európskou úniou a vládou Indonézie o úlohách, postavení, výsadách a imunitách pozorovateľskej misie Európskej únie v Acehu (Indonézia) (Acehská pozorovateľská misia – APM) a jej personálu
   V Jakarte 13. februára 2006
   Vaša excelencia,
   v mene vlády Indonézskej republiky by som chcel vyjadriť svoje uznanie Európskej únii za jej účasť na Acehskej pozorovateľskej misii (APM) a za vynikajúcu prácu vykonanú počas jej nasadenia v provincii Nanggroe Aceh Darussalam (NAD).
   V tejto chvíli mám tu česť odvolať sa na list a jeho prílohy dočasného ministra zahraničných vecí Indonézie zo 14. septembra 2005 a na Váš list a jeho prílohy z 3. októbra 2005 o úlohách, postavení, výsadách a imunitách Acehskej pozorovateľskej misie (APM).
   V tejto súvislosti mám tú česť tlmočiť Vám rozhodnutie vlády Indonézskej republiky vyzvať Európsku úniu, aby predĺžila svoju prítomnosť v provincii Nanggroe Aceh Darussalam (NAD) na obdobie 3 (troch) mesiacov od 16. marca 2006 do 15. júna 2006, prípadne na kratšie obdobie v závislosti od dátumu miestnych volieb.
   Postavenie, výsady a imunity APM budú rovnaké ako tie, ktoré sú stanovené v našej výmene listov zo 14. septembra 2005 a 3. októbra 2005, ktoré tvoria právne záväzný nástroj medzi vládou Indonézskej republiky a Európskou úniou.
   Práca APM počas tohto obdobia bude zahŕňať úlohy APM ustanovené v článku 5.2 Memoranda o porozumení medzi vládou Indonézskej republiky a Hnutím za slobodný Aceh z 15. augusta 2005 okrem úloh a) a b), ktoré boli splnené.
   Z tohto hľadiska predpokladám, že členov personálu APM bude okolo 80 (osemdesiat).
   Ak je uvedený návrh pre Európsku úniu prijateľný, dovoľujem si ďalej navrhnúť, aby tento list, ako aj Váš súhlasný list tvorili spolu právne záväzný nástroj medzi vládou Indonézskej republiky a Európskou úniou. Tento nástroj vstúpi do platnosti 16. marca 2006 a jeho platnosť sa skončí 15. júna 2006. Čo sa týka vlády Indonézskej republiky, vychádza tento právny rámec z indonézskeho zákona č. 2 z roku 1982 z 25. januára 1982 o ratifikácii dohovoru o osobitnej misii, 1969.
   Verím, že v nadviazanej konštruktívnej spolupráci, ktorej cieľom je zabezpečiť v rámci jednotného štátu Indonézskej republiky mierové, komplexné a udržateľné riešenie výziev, ktorým Aceh čelí, bude možné ďalej pokračovať a posilniť ju.
   Teším sa na Vašu pozitívnu odpoveď.
   S hlbokou úctou.

      Dr. N. Hassan WIRAJUDA

   V Bruseli 28. februára 2006
   Vaša excelencia,
   mám tú česť odvolať sa na Váš list z 13. februára 2006, v ktorom nám tlmočíte rozhodnutie vlády Indonézskej republiky vyzvať Európsku úniu, aby predĺžila svoju prítomnosť v provincii Nanggroe Aceh Darussalam (NAD) na obdobie 3 (troch) mesiacov od 16. marca 2006 do 15. júna 2006, prípadne na kratšie obdobie v závislosti od dátumu miestnych volieb.
   S potešením Vám potvrdzujem, že Európska únia súhlasí s pozitívnou odpoveďou na túto výzvu.
   Potvrdzujem, že v súlade s podmienkami našej výmeny listov zo 14. septembra 2005 a 3. októbra 2005, ktoré tvoria právne záväzný nástroj medzi vládou Indonézskej republiky a Európskou úniou, sa tento nástroj predlžuje o 3 (tri) mesiace do 15. júna 2006.
   Práca APM počas tohto obdobia bude zahŕňať úlohy APM ustanovené v článku 5.2 Memoranda o porozumení medzi vládou Indonézskej republiky a Hnutím za slobodný Aceh z 15. augusta 2005 okrem úloh a) a b), ktoré boli splnené.
   Ďalej si dovoľujem potvrdiť, že Váš list a tento list v odpovedi naň tvoria spolu právne záväzný nástroj medzi vládou Indonézskej republiky a Európskou úniou. Tento nástroj nadobudne platnosť 16. marca 2006 a jeho platnosť sa skončí 15. júna 2006.
   Dovoľte mi využiť túto príležitosť a pripomenúť uznanie EÚ pokroku dosiahnutému v mierovom procese v Acehu a potvrdiť pokračujúci záväzok Európskej únie podporovať dosiahnutie mierového, komplexného a udržateľného riešenia výziev, ktorým Aceh čelí.
   Prijmite, prosím, výraz mojej najhlbšej úcty.
   S úctou,

      Javier SOLANA